Companiile în insolvență ar putea beneficia de un sprijin financiar. Se va opera o modificare în Codul Fiscal
Companiile care se află în insolvență și care doresc să se redreseze prin proceduri de reorganizare vor beneficia de un sprijin prin eliminarea din categoria veniturilor impozabile a sumelor rezultate prin diminuarea datoriilor pe care le au de plătit, prevede o propunere legislativă de modificare a Codului fiscal, depusă la Parlament de deputatul USR Alexandru Dimitriu.